Babelscape/SREDFM huggingface dataset:
Σούπερ Λίγκα 2015–16

Η Σούπερ Λίγκα 2015–16 (γνωστή και ως Super League) και ειδικότερα το ελληνικό πρωτάθλημα ποδοσφαίρου της περιόδου 2015-16 ήταν το 57ο που διεξήχθη σε μορφή εθνικής κατηγορίας, το 37ο από καταβολής του επαγγελματικού ποδοσφαίρου και 10ο με την ονομασία Σούπερ Λιγκ. Μετείχαν 16 (δεκαέξι) σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ (2014-15), η πρωταθλήτρια ΑΕΚ και ο Ηρακλής. 

Πρωταθλητής αναδείχθηκε ο Ολυμπιακός Πειραιώς για 43η φορά στην ιστορία του κάνοντας ρεκόρ συγκομιδής βαθμών(85 από τους 90).
Αδαμάντιος Διαμαντόπουλος

Ο Αδαμάντιος Διαμαντόπουλος (1826-1876) ήταν Έλληνας νομικός και πολιτικός.
Χρήστος Ροζάκης

Ο Χρήστος Ροζάκης (γενν. 1941) είναι πανεπιστημιακός και πρώην υφυπουργός Eξωτερικών.
Malmö Arena

Ο χώρος Malmö Arena (στα ελληνικά: Μάλμε Αρίνα) είναι ένα κλειστό γήπεδο πολλαπλών χρήσεων στο Μάλμε της Σουηδίας και είναι ο δεύτερος μεγαλύτερος κλειστός χώρος στη Σουηδία, μετά απο το Ericsson Globe, που βρίσκεται στη Στοκχόλμη. Η αρένα βρίσκεται περίπου 80 μέτρα μακριά από τον σιδηροδρομικό σταθμό, από όπου υπάρχουν δρομολόγια τρένων και λεωφορείων για το τον κεντρικό σιδηροδρομικό σταθμό του Μάλμε, το αεροδρόμιο της Κοπεγχάγης, και τον κεντρικό σιδηροδρομικό σταθμό της Κοπεγχάγης. Η επιφάνεια έσπασε στις 10 Ιανουαρίου του 2007, και η αρένα εγκαινιάστηκε στις 6 Νοεμβρίου του 2008. Το τελικό κόστος κατασκευής για την αρένα ήταν 750 εκατομμύρια SEK δηλαδή 85 εκατομμύρια Ευρώ.
Έχει χωρητικότητα 13.000 θεατές για αθλητικούς αγώνες και 15.500 για συναυλίες.
Είναι η έδρα της ομάδας Malmö RedHawks που αγωνίζεται για το σουηδικό πρωτάθλημα Χόκεϊ επί πάγου.
Εκτός από αυτήν την χρήση ο χώρος διατίθεται για αγώνες χειροσφαίρισης, floorball, συναυλίες, και άλλες εκδηλώσεις. Έχει φιλοξενήσει επίσης πρωταθλήματα στίβου. 
Ανήκει και λειτουργεί από την εταιρία "Parkfast AB." Η αρένα σχεδιάστηκε από τούς "Mats Matson", Hannu Helkiö και Gert Wingårdh. Τα δικαιώματα για την ονομασία της αρένας τα έχει η πόλη του Μάλμε άλλωστε για αυτό το γήπεδο ονομάζεται Malmö Arena,ακολουθώντας την σύμβαση, που συμφωνήθηκε το 2007. 
Η Malmö Arena φιλοξένησε το διαγωνισμό τραγουδιού της Eurovision το 2013 από τις 14 μέχρι τις 18 Μαΐου το 2013. 
Το ρεκόρ προσέλευσης σε συναυλία στο Malmö Arena είναι 11.300 θεατές.Η Lady Gaga στις 19 Νοεμβρίου 2010 εμφανίστηκε στην αρένα και έκανε ρεκόρ θεατών. 
Το ρεκόρ προσέλευσης για το χόκεϊ επί πάγου έγινε στις 12 Νοεμβρίου το 2008, όταν η ομάδα των Malmö RedHawks φιλοξένησε την Leksands ΕΑΝ μπροστά σε 13.247 θεατές.

Κατηγορία:Γήπεδα χόκεϊ επί πάγου στη Σουηδία
Επαρχία Ταμπούκ

thumb|right|300px|Επαρχία Ταμπούκ
Η Περιφέρεια Ταμπούκ (αραβικά:تبوك) είναι μια από τις 13 περιφέρειες της Σαουδικής Αραβίας και έχει έκταση 108.000 τετραγωνικά χιλιόμετρα και πληθυσμό μόλις 691.517. Πρωτεύουσα της είναι η Ταμπούκ.
Επαρχία Τζιζάν

thumb|right|300px|Επαρχία Τζιζάν
Η Περιφέρεια Τζιζάν είναι η δεύτερη μικρότερη επαρχία της Σαουδικής Αραβίας με έκταση 11.671 τετραγωνικά χιλιόμετρα και πληθυσμό 1.186.139 κατοίκους.
Ιωάννης Σπηλιωτάκης

Ο Ιωάννης Σπηλιωτάκης (1821-1899) ήταν νομικός και Υπουργός Εξωτερικών
Kia Sportage

Το Kia Sportage είναι ένα μικρομεσαίο SUV αυτοκίνητο, που κατασκευάζεται από την νοτιοκορεατική αυτοκινητοβιομηχανία Kia Motors, από τον Ιούλιο του 1993 έως σήμερα. Η πρώτη γενιά (JA) παρήχθη έως το 2004, η δεύτερη (KM) από το 2004 έως το 2010, η τρίτη (SL) από το 2010 έως το 2015 και η τέταρτη γενιά του (QL) από τον Σεπτέμβριο του 2015 μέχρι σήμερα. Η πέμπτη γενιά του Sportage θα παρουσιαστεί τον Απρίλιο του 2021.
Δημήτρης Καλτέκης

Ο Δημήτρης Καλτέκης ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1947 ως το 1951.
Ζακ ντε Λακρετέλ

Ο Ζακ ντε Λακρετέλ, (γαλλικά: Jacques de Lacretelle) (14 Ιουλίου 1888 – 2 Ιανουαρίου 1985) ήταν Γάλλος μυθιστοριογράφος, Εξελέγη μέλος της Γαλλικής Ακαδημίας στις 12 Νοεμβρίου 1936. Γνωστό του μυθιστόρημα είναι το "Σίλμπερμαν".
Χρήστος Νανάκος

Ο Χρήστος Νανάκος ήταν Έλληνας ποδοσφαιριστής και αθλητής του στίβου, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1948 ως το 1963, συμμετέχοντας σε περισσότερους από διακόσιους αγώνες των "κιτρινόμαυρων".
Θωμάς Αλεξίου

Ο Θωμάς Αλεξίου του Ευαγγέλου (Ξάνθη, 1925 - Αθήνα, 5 Αυγούστου 2001) ήταν Έλληνας πολιτικός που υπηρέτησε ως βουλευτής στην Ξάνθη.
Επαρχία Νατζράν

thumb|right|300px|Επαρχία Νατζράν
Η Επαρχία Νατζράν ("αραβικά" نجران) είναι η πιο αραιοκατοικημένη επαρχία της Σαουδικής Αραβίας και έχει πληθυσμό 419.457 και έκταση 119.000 τετραγωνικά χιλιόμετρα.
Αλέξανδρος Χατζηπέτρος

Ο Αλέξανδρος Χατζηπέτρος (1907-2006) ήταν αξιωματικός του στρατού και υφυπουργός Εξωτερικών.
Τζερόνιμο Μπαράλες

Ο Τζερόνιμο Μπαράλες (28 Ιανουαρίου 1987-) είναι Αργεντίνος ποδοσφαιριστής. Αγωνίζεται στην θέση του επιθετικού για τον Αστέρα Τρίπολης . Τη σεζόν 2014-2015 αναδείχθηκε πρώτος σκόρερ στη Superleague με 17 γκολ. Έχει αγωνιστεί στις Ατλέτικο Ουρακάν, Ουνιόν Σάντα Φε, Ατλέτικο Μπάνφιλντ , Σταντάρ Λιέγης , Αστέρα Τρίπολης, Σίβασπορ,Σαντιάγο Γουόντερερς και Λαμία.

Αρχικά έπαιζε ράγκμπι και έκανε το ντεμπούτο του στην Ατλέτικο Μπάνφιλντ ως επαγγελματίας το 2006. Στο ελληνικό πρωτάθλημα αγωνίστηκε στον Αστέρα Τρίπολης. Τον Ιούλιο του 2018 υπέγραψε με την ομάδα της Λαμίας, έπειτα από συμφωνία με τη Λα Πλάτα (Club de Gimnasia y Esgrima La Plata).

Ακόμη κατέκτησε το βραβείο πρώτου σκόρερ την σεζόν 2014/15 με τον Αστέρα Τρίπολης
Μασερμπρούμ

Το Μασερμπρούμ (επίσης γνωστό ως K1) βρίσκεται στην περιφέρεια Γκάντσι, (Ghanche District) του Γκιλγκίτ Μπαλτιστάν (Gilgit Baltistan) στο Πακιστάν. Με ύψος 7.821 μ. είναι το 22ο ψηλότερο βουνό στον κόσμο και το 9ο υψηλότερο του Πακιστάν. Είναι η πρώτη κορυφή που χαρτογραφήθηκε στην οροσειρά του Καρακορούμ, εξ ου και το K1.
Παιδικός Διαγωνισμός Τραγουδιού Eurovision 2015

O Παιδικός Διαγωνισμός Τραγουδιού Eurovision 2015 ήταν ο 13ος ετήσιος Διαγωνισμός Παιδικού Τραγουδιού Eurovision και έλαβε μέρος στην Arena Armeec, στη Σόφια της Βουλγαρίας στις 21 Νοεμβρίου 2015. Αυτή ήταν η πρώτη φορά που η Βουλγάρικη εθνική τηλεόραση φιλοξένησε ένα γεγονός της Eurovision. 17 χώρες έχουν επιβεβαιώσει τη συμμετοχή τους, ο μεγαλύτερος αριθμός συμμετοχώντων από το 2007 και ο δεύτερος μεγαλύτερος στην ιστορία του διαγωνισμού, με την Ιρλανδία και την Αυστραλία να κάνουν το ντεμπούτο τους. Η Αλβανία και η ΠΓΔΜ επιστρέφουν στο διαγωνισμό, μετά την τελευταία τους συμμετοχή το 2012 και το 2013 αντίστοιχα, όπου είχαν βγει τότε τελευταίες. Η Κύπρος και η Κροατία θα αποχωρήσουν, μετά την επιστροφή της στο διαγωνισμό του 2014 στη Μάλτα. Επίσης, η Σουηδία αποχώρησε από το διαγωνισμό επειδή υπήρχε έλλειψη ενδιαφέροντος από τη Sveriges Television (Το κανάλι ανακοίνωσε ότι θα επιστρέψει το 2016). Αυτό το συμβάν έχει ξαναγίνει το 2008 με τη TV4. Νικήτης του διαγωνισμού ήταν η Μάλτα με 185 βαθμούς.
Επαρχία Χαΐλ

thumb|right|300px|Επαρχία Χαΐλ
thumb|200px| Σημαία της Χαΐλ όταν ήταν ανεξάρτητο κράτος, την περίοδο 1835 - 1920
Η Επαρχία Χαΐλ ("αραβικά: حائل") είναι μια ιστορική επαρχία της Σαουδικής Αραβίας με πληθυσμό 527.033 και έκταση 103.887 τετραγωνικά χιλιόμετρα.
Ο άνθρωπος που έτρεχε πολύ

Ο άνθρωπος που έτρεχε πολύ είναι ελληνική κωμική ταινία, του 1973, σε παραγωγή Ντίνου Κατσουρίδη και σε σκηνοθεσία - σενάριο Θανάση Βέγγου και Γιώργου Λαζαρίδη, αντιστοίχως. Στην ταινία πρωταγωνιστούν οι Θανάσης Βέγγος, Κατερίνα Γιουλάκη, Τάκη Μηλιάδη και η Ευαγγελία Σαμιωτάκη.

Στην ταινία ο Θανάσης Βέγγος, υποδύεται ένα πλασιέ ρολογιών που τρέχει όλη μέρα για να τα προλάβει όλα, καθώς έχει τέσσερα στόματα να θρέψει. Επίσης Ο Θανάσης Ζεβεδαίος (ο ρόλος που υποδύεται ο Βέγγος) έχει κι έναν αδελφό, τον Χαρίλαο, ο οποίος μετά τον ξαφνικό θάνατό του, αφήνει αρκετά ορφανά πίσω του, τα οποία καλείται να θρέψει κι αυτά ο Θανάσης. Τέλος, πλην όλων αυτών, κι ίδιος προσπαθεί να παντρευτεί την κοπέλα που αγαπά.
Λύκιο Πέλαγος

Ως Λυκιακό Πέλαγος ή Λύκιο Πέλαγος (λατινικά: "Mare Lycium"· γράφεται και ως "Lycium Mare") αναφερόταν, από παλαιούς συγγραφείς ή σχολιαστές, θαλάσσια περιοχή της Ανατολικής Μεσογείου, γύρω από την ιστορική περιοχή της Λυκίας, στα ανατολικά ή βορειοανατολικά της Ρόδου. 

Σε έναν χάρτη του γεωγράφου Χάινριχ Κήπερτ (1818–1899), στη λατινική γλώσσα, για την αρχαία ιστορία και γεωγραφία της Εγγύς Ανατολής (έκδοση του 1903), το Mare Lycium φαίνεται να περιλαμβάνει στα ανατολικά τον Κόλπο της Αττάλειας, να βρέχει τα ανατολικά παράλια της Ρόδου, τα νότια παράλια της Καρίας, τα παράλια της Λυκίας, μέχρι και τα παράλια της Παμφυλίας. Εκτείνεται, μαζί με το Καρπάθιο Πέλαγος -με το οποίο συνορεύει νοτιοδυτικά και νότια- μέχρι τα δυτικά παράλια της Κύπρου. Περιλαμβάνει το Καστελλόριζο, μαζί με τις παρακείμενες σε αυτό νησίδες.

Στον "Barrington Atlas of the Greek and Roman World", το Lycium Mare, έχει σαφώς πιο περιορισμένη έκταση, καταλαμβάνοντας μόνο το θαλάσσιο χώρο μεταξύ των ακτών της Λυκίας και της Ρόδου, ενώ τα παράλια της Παμφυλίας φέρονται να βρέχονται από το «Παμφυλιακό Πέλαγος» (Pamphylium Mare). Επίσης, το Καστελλόριζο φαίνεται να τοποθετείται εκτός του "Lycium Mare", απλά στη Μεσόγειο θάλασσα. Σύμφωνα με το Στράβωνα, το "Παμφύλιον πέλαγος" εκτείνεται στο θαλάσσιο χώρο μεταξύ Ρόδου και Λυκίας από τα δυτικά, μέχρι την Κύπρο στα ανατολικά: "ἀπὸ μὲν τῶν ἄρκτων περιέχεται τοῖς τε ἄκρος τῆς Τραχείας Κιλικίας καὶ τῆς Παμφυλίας καὶ Λυκίας μέχρι τῆς Ῥοδίας, ἀπὸ δὲ τῆς δύσεως τῇ Ῥοδίων νήσῳ, ἀπὸ δὲ τῆς ἀνατολῆς τῇ Κύπρῳ τῇ κατὰ Πάφον καὶ τὸν Ἀκάμαντα, ἀπὸ δὲ τῆς μεσημβρίας σύρρουν ἐστὶ τῷ Αἰγυπτίῳ πελάγει". Όπως σημείωνε στις αρχές του 18ου αι. ο Μητροπολίτης Αθηνών Μελέτιος, με αναφορές στον Στράβωνα, ο ποταμός της Λυκίας Σίρβις (ή Ξάνθος) είχε τις εκβολές του "εἰς τὸ Λύκιον Πέλαγος", δηλ. στο θαλάσσιο χώρο μεταξύ της Ρόδου και των -βορειοδυτικά του Καστελλόριζου- απέναντί της μικρασιατικών ακτών.

Καταγραφή ή μνεία του "Mare Lycium", καθώς και των παρακείμενων «Θαλασσών» ή «Πελαγών» δεν υπήρχε πάντα στα έργα που εξέταζαν ή είχαν αναφορές στην αρχαία τοπογραφία και χαρτογραφία της περιοχής (Λυκία, Μικρά Ασία, Ανατολική Μεσόγειος). Στην "Encyclopaedia londinensis; or, Universal dictionary of arts, sciences, and literature" (αρχές 19ου αι.), για παράδειγμα, στη γενική σύνοψη της αρχαίας γεωγραφίας, όπου παρατίθενται διάφορα πελάγη και θάλασσες, η θαλάσσια περιοχή στο νότο της σημερινής Τουρκίας αναφέρεται με την ονομασία "Mare Parthenium" (δηλ. «Παρθενικόν πέλαγος»), ενώ στην ειδικότερη επισκόπηση της Λυκίας και των γειτονικών της περιοχών, αναφέρεται μόνο η περιβάλλουσα Μεσόγειος θάλασσα.
Δημήτρης Κέννας

Ο Δημήτρης Κέννας είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1950 ως το 1954.
Σκρίνιον των Βαρβάρων

Το Σκρίνιον των Βαρβάρων () (μετά τον 5ο αιώνα και μέχρι τον 7ο ή πιθανώς τον 9ο) ήταν τμήμα της διοικητικής μηχανής της Ρωμαϊκής/Βυζαντινής Αυτοκρατορίας αρμόδιο για τις σχέσεις με ξένα κράτη.

Το όνομα του διοικητικού οργανισμού προέρχεται από το scrinium (κυριολεκτικά βιβλιοθήκη / κουτί για τα έγγραφα, γραφείο / χαρτοφυλάκιο) και από τη λέξη barbarorum (από την λατινική barbarus, με ρίζα την ελληνική λέξη, των βαρβάρων, δηλαδή των ξένων σε αυτό το πλαίσιο).

Αναφέρεται για πρώτη φορά στην "Notitia Dignitatum" του 5ου αιώνα, όπου βρισκόταν υπό τον έλεγχο του μαγίστρου των οφφικίων (magister officiorum). Η "Notitia" αναφέρει ότι τέσσερις γραμματείς ("subadiuvae"), είτε προερχόμενοι από το ήδη υπάρχοντα σώμα των μαγιστριανών (agentes in rebus) είτε αποσπασμένοι από άλλα γραφεία, ορίζονταν σε καθεμία από τις τέσσερις σημαντικότερες διοικητικές υποδιαιρέσεις της Ανατολικής Αυτοκρατορίας: την Ασιανή, την Ποντική, την Ανατολή, καθώς και την Θράκη και το Ιλλυρικό ταυτόχρονα. Οι παραπάνω ασχολούνταν με ζητήματα πρωτοκόλλου και την διατήρηση πρακτικών για οποιοδήποτε ζήτημα αναφορικά με τους «Βαρβάρους». Εικάζεται ότι διαδραμάτιζαν επίσης ρόλο ως διερμηνείς για πρεσβείες βαρβαρικών κρατών. Ο Τζ. Μπ. Μπιούρυ θεωρούσε πως το σώμα αυτό επέβλεπε όλους τους ξένους που επισκέπτονταν την Κωνσταντινούπολη, καθώς και ότι βρισκόταν υπό την εποπτεία του Λογοθέτη του Δρόμου.

Έχει διατυπωθεί από ορισμένους συγγραφείς, όπως ο Μίκαελ Αντονούτσι, ότι το Σκρίνιον των Βαρβάρων λειτουργούσε ως μια μορφή υπηρεσίας κατασκοπείας της Αυτοκρατορίας. Ωστόσο, δεν υπάρχει κάποια σχετική ένδειξη, ή ακόμη ότι επέζησε της μεταρρύθμισης του αξιώματος του μαγίστρου των οφφικίων υπό τον Λέοντα Γ΄ Ίσαυρο, κατά την περίοδο 717-741 - αν και διασώζεται μολυβδόβουλλο ενός Πέτρου, με την ένδειξη «» («πρωτοσπαθάριος και υπεύθυνος [του σκρινίου?] των βαρβάρων») από τον 9ο αιώνα. Επιπλέον, οι μαγιστριανοί που υπηρετούσαν στα πλαίσια του δημόσιου ταχυδρομικού συστήματος (του «δρόμου») αναφέρονται στις πηγές να έχουν αρμοδιότητες εσωτερικής κατασκοπείας ως και τον 8ο αιώνα, και είναι πιο πιθανό να λειτουργούσαν ψς υπηρεσία πληροφοριών από το Σκρίνιον των Βαρβάρων. Καθώς η αρμοδιότητά του φαίνεται να περιλάμβανε επαφές με τα διάφορα βαρβαρικά έθνη με τα οποία η Αυτοκρατορία είχε διπλωματικές επαφές, συμπεριλαμβανομένης της παροχής διερμηνέων, επικοινωνία και αλληλογραφία, το Σκρίνιον των Βαρβάρων θα μπορούσε να επιτελεί ένα έργο συλλογής πληροφοριών με την ευρύτερη σύγχρονη έννοια του όρου, και όχι απαραίτητα κατασκοπεία.
Ιωάννης Δ. Δεληγιάννης

Ο Ιωάννης Δ. Δεληγιάννης (1815-1876) ήταν πολιτικός, διπλωμάτης και λόγιος.
Α΄ κατηγορία πετοσφαίρισης ανδρών Κύπρου 2014-15

Η Α΄ κατηγορία πετοσφαίρισης ανδρών Κύπρου 2014-15 ήταν η 38η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ομόνοια για 1η φορά στην ιστορία της.
How Big, How Blue, How Beautiful

Το "How Big, How Blue, How Beautiful" είναι το τρίτο άλμπουμ των Florence and the Machine. Κυκλοφόρησε στις 29 Μαΐου του 2015 στη Γερμανία, στις 1 Μαΐου στο Ηνωμένο Βασίλειο και στις 2 Ιουνίου στις ΗΠΑ από την Island Records. Είναι το πρώτο στούντιο της μπάντας μέσα σε τρεισήμισι χρόνια. Παραγωγός ήταν ο Markus Dravs, γνωστός για τις συνεργασίες του με μπάντες όπως τους Coldplay, τους Mumford and Sons και τους Arcade Fire. Η Florence Welch δήλωσε πως τον διάλεξε γιατί είχε κάνει παραγωγή σε ένα άλμπουμ που είναι σημαντικό για αυτήν, το "Homogenic" της Björk. Ο Paul Epworth έκανε συμπαραγωγή στο τελευταίο κομμάτι του άλμπουμ, "Mother".
Φέλις

Ο Φέλις (Felis) είναι ένα γένος Αιλουροειδών της οικογένειας των Αιλουρίδων, συμπεριλαμβανομένης της οικόσιτης γάτας και των άγριων συγγενών της. Τα είδη αυτά απαντώνται στην Ευρώπη, τη νότια και κεντρική Ασία και στην Αφρική. Η οικόσιτη γάτα είναι διαδεδομένη σε όλο τον κόσμο.
Γιάννης Φυσεκίδης

Ο Γιάννης Φυσεκίδης ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα της Ασπίδας Ξάνθης και του Άρη Θεσσαλονίκης κατά την δεκαετία του '50.
Ευθύμιος Κανελλόπουλος

Ο Ευθύμιος Κανελλόπουλος (1876-1933) ήταν διπλωμάτης και Υπουργός των Εξωτερικών
Ευγένιος Ζαλοκώστας

Ο Ευγένιος Ζαλοκώστας (Αθήνα, 1855-1919 ή 1929) ήταν λόγιος και διπλωμάτης.
Χιρόσι Νισιχάρα

Ο Χιρόσι Νισιχάρα ( ) γεννημένος στις 21 Μαρτίου του 1955, είναι Ιάπωνας χημικός και καθηγητής Χημείας στο Πανεπιστήμιο του Τόκιο, Ιαπωνία. Επί του παρόντος, είναι επικεφαλής του Τμήματος Χημείας και του εργαστηρίου Ανόργανης Χημείας στο Πανεπιστήμιο του Τόκιο, είναι διακεκριμένος καθηγητής, ερευνητής και πρωτοπόρος στον τομέα της σύνθεσης και ηλεκτροχημείας αγώγιμων πολυμερών αποτελούμενα απο μεταλλικά σύμπλοκα.

Η έρευνά του επικεντρώνεται στη δημιουργία νέων ηλεκτρο- και φωτο- λειτουργικών υλικών που περιλαμβάνουν μεταβατικά μέταλλα και π-συζευγμένες αλυσίδες, και στην εφεύρεση συστημάτων μονής κατεύθυνσης μεταφοράς ηλεκτρονίων με χρήση διεπαφών μοριακών στοιβάδων. Είναι ένας από τους Αντιπροέδρους της Electrochemical Society of Japan και ο περιφερειακός εκπρόσωπος της Ιαπωνίας για τη Διεθνή Εταιρεία Ηλεκτροχημείας (ISE).
Kunskapskanalen

Το Kunskapskanalen (Κανάλι των Γνώσεων) είναι σουηδικό τηλεοπτικό κανάλι που μεταδίδει εκπαιδευτικά προγράμματα όλες τις ημέρες της εβδομάδας. Το κανάλι λειτουργεί από την Σουηδική Τηλεόραση (SVT) και την Sveriges Utbildningsradio (UR) και μεταδίδεται μέσω δορυφόρου, καλωδιακής και ψηφιακής επίγειας τηλεόρασης στη Σουηδία. Ακόμη μεταδίδεται καλωδιακά σε μέρη της Φινλανδίας και επίγεια στο Ώλαντ. Επειδή η Δανία και η Σουηδία βρίσκονται σε πολύ μικρή απόσταση, το κανάλι μπορεί επίσης να ληφθεί και στην Κοπεγχάγη.
Λουίζ Αντριάνο

Ο Λουίζ Αντριάνο ντε Σόουζα ντα Σίλβα ή απλά Λουίζ Αντριάνο (γενν. 12 Απριλίου 1987) είναι Βραζιλιάνος διεθνής ποδοσφαιριστής και αγωνίζεται στην ιταλική Μίλαν ως επιθετικός.

Γεννήθηκε στο Πόρτο Αλέγκρε, και ξεκίνησε την καριέρα του στην ομάδα της πόλης του Ιντερνασιονάλ προτού αρχίσει να αγωνίζεται στην Σαχτάρ το 2007 έναντι του ποσού των 3 εκατομμυρίων ευρώ. Το 2015 μετεγράφηκε στη Μίλαν.
Σελαχαττίν Ουλκιουμέν

Ο Σελαχαττίν Ουλκιουμέν (Selahattin Ülkümen) (1914 -2003) ήταν ο γενικός πρόξενος της Τουρκίας στη Ρόδο κατά τη διάρκεια του Β’ Παγκοσμίου Πολέμου.

Από τη θέση αυτή κατάφερε το καλοκαίρι του 1944 να σώσει περίπου 50 Εβραίους της Ρόδου (εκ των οποίων οι 13 ήταν Τούρκοι πολίτες) ενώ οι υπόλοιποι είχαν κάποια σχέση με την Τουρκία (συγγενείς ή συζύγους που είχαν τουρκική υπηκοότητα). Ειδικότερα, στις 18 Ιουλίου του 1944, οι Εβραίοι που κατοικούσαν στο νησί, διατάχθηκαν από τους Γερμανούς (που είχαν πια υπό την κατοχή τους τα Δωδεκάνησα μετά τη συνθηκολόγηση της Ιταλίας), να συγκεντρωθούν στα γραφεία της Γκεστάπο στην πόλη της Ρόδου, αγνοώντας ότι επρόκειτο να μεταφερθούν σε στρατόπεδα συγκέντρωσης. Τότε ο Ουλκιουμέν παρενέβη και ζήτησε από τον Γερμανό διοικητή να αφήσει ελεύθερους τους Εβραίους που είχαν τουρκική υπηκοότητα και τις οικογένειές τους, περίπου 15 άτομα. Σύμφωνα με μαρτυρία του συζύγου της Matilda Toriel (ο σύζυγός της ήταν Εβραίος που είχε ιταλική υπηκοότητα ενώ η ίδια ήταν Εβραία που είχε τουρκική υπηκοότητα), ο Ουλκιουμέν εμφάνισε στην Γκεστάπο μια λίστα με τα ονόματα και άλλων 25 με 30 Εβραίων του νησιού και ζήτησε να αφεθούν και αυτοί ελεύθεροι επειδή σύμφωνα με τον Τούρκο πρόξενο είχαν παλαιότερα και αυτοί την τουρκική υπηκοότητα. Η Γκεστάπο ζήτησε τα έγγραφα που αποδείκνυαν τον ισχυρισμό του Ουλκιουμέν αλλά τέτοια έγγραφα δεν υπήρχαν. Τότε ο Τούρκος πρόξενος ισχυρίστηκε ότι σύμφωνα με την τουρκική νομοθεσία οι σύζυγοι Τούρκων πολιτών θεωρούνταν Τούρκοι πολίτες και οι ίδιοι, και ζήτησε την απελευθέρωσή τους. Η Toriel αργότερα ανακάλυψε ότι τέτοιος νόμος δεν υπήρχε και ότι ο Ουλκιουμέν τον επινόησε προκειμένου να σώσει και άλλους Εβραίους της Ρόδου. Για τη συμβολή του στη διάσωση των εν λόγω Εβραίων του απονεμήθηκε το 1989 ο τίτλος του Δικαίου των Εθνών και το 1990 εκδόθηκε στο Ισραήλ γραμματόσημο προς τιμήν του.

Ο Σελαχαττίν Ουλκιουμέν πέθανε στις 7 Ιουλίου του 2003 στην Κων/πολη.

Στις 5 Ιουνίου του 2012 εγκαινιάστηκε στο Βαν, της ανατολικής Τουρκίας, ένα σχολείο (που είχε καταστραφεί από τον σεισμό τον Οκτώβριο του 2011) το οποίο ξαναχτίστηκε με έξοδα της Εβραϊκής Κοινότητας της Τουρκίας και της American Jewish Joint Distribution Committee και φέρει το όνομα του Σελαχαττίν Ουλκιουμέν.
Καπακλής

Ο Καπακλής είναι υδρόβιο νηκτικό πτηνό της οικογενείας των Νησσιδών, που απαντά και στον ελλαδικό χώρο. Η επιστημονική ονομασία του είδους είναι "Mareca strepera" και περιλαμβάνει 2 υποείδη, εκ των οποίων το ένα (1) εξαφανισμένο.
Χρήστος Κοτζαμπασίδης

Ο Χρήστος Κοτζαμπασίδης είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1954 ως το 1957.
Σαβίνα Γιαννάτου

Η Σαβίνα Γιαννάτου (16 Μαρτίου 1959, Αθήνα) είναι Ελληνίδα τραγουδίστρια και συνθέτις.
Πατρίσια Ναβιδάδ

Η Πατρίσια Ναβιδάδ ("Patricia Navidad") ισπανική : [paˈtɾisja naβiˈðað], γεννημένη στις 20 Μαΐου 1973 στο Κουλιακάν, Σιναλόα, Μεξικό, είναι μεξικανή ηθοποιός και τραγουδίστρια.
Αντρέ Νασιμέντο

Ο Αντρέ Νασιμέντο (πορτογαλικά: "André Luiz da Silva Nascimento"), γεννημένος το 1979. είναι Βραζιλιάνος πετοσφαιριστής, διεθνής με την Εθνική Βραζιλίας, με την οποία κέρδισε το χρυσό μετάλλιο στους Ολυμπιακούς Αγώνες της Αθήνας το 2004, καθώς και όλους τους διεθνείς τίτλους. Αγωνίστηκε στον Παναθηναϊκό την περίοδο 2002-03.
Εθνικόν Κόμμα

:"Για το κόμμα που ιδρύθηκε το 1946 από τον Ναπολέοντα Ζέρβα, δείτε Εθνικόν Κόμμα Ελλάδος"
Εθνικόν Κόμμα ή κόμμα Δηλιγιάννη ονομαζόταν το κόμμα του Θεοδώρου Δηλιγιάννη στα τέλη του 19ου - αρχές 20ου αιώνα. 
 
Μετά το θάνατο του Αλέξανδρου Κουμουνδούρου το 1883, η αντιπολίτευση στον Τρικούπη συσπειρώθηκε γύρω από το Εθνικόν Κόμμα του Δηλιγιάννη και συγκεκριμένα τα μικροαστικά στρώματα για τα οποία ήταν σημαντικός ο έλεγχος της οικονομίας από το κράτος. Ο Δηλιγάννης άσκησε δυναμική αντιπολίτευση μέσα και έξω από το κοινοβούλιο.

Οι χαρακτηρισμοί των οπαδών του Δηλιγιάννη από τους οπαδούς του Τρικούπη ήταν «θεσιθήρες», «αρχομανείς», «κρατικοδίαιτοι», γιατί ο Δηλιγιάννης θεωρούσε μια πιο μόνιμη κατάσταση τον κρατικό παρεμβατισμό, ενώ ο αντίπαλός του Τρικούπης, θεωρούσε την παρέμβαση στην κοινωνική και οικονομική ζωή παροδική επιδίωξη (οι οπαδοί του Δηλιγιάννη κατηγορούσαν τον Τρικούπη ως «πλουτοκράτη».

Κύριος αντίπαλός του στις εκλογές του 1902 ήταν το κόμμα Θεοτόκη ή Νεωτερικόν Κόμμα του Γεωργίου Θεοτόκη, ο οποίος συνέχιζε την πολιτική του Χαρίλαου Τρικούπη. Σύμβολο του Εθνικού Κόμματος ήταν το κορδόνι, ενώ σύμβολο του Νεωτερικού κόμματος ήταν η ελιά.

Το 1905 μετά την δολοφονία του Θεόδωρου Δεληγιάννη αρχηγός του κόμματος ανέλαβε ο Κυριακούλης Π. Μαυρομιχάλης ο οποίος πλέον είδε την κατάρευση των ποσοστών του κόμματος και τελικώς με τον θάνατο του το 1916 με τον θάνατο του το κόμμα χωρίς άλλον αρχηγό δυαλιθηκε.
Ρολφ Νεβάνλινα

Ο Ρολφ Νεβάνλινα ("Rolf Herman Nevanlinna", 22 Οκτωβρίου 1895 – 28 Μαΐου 1980) ήταν ένας από τους διασημότερους Φινλανδούς μαθηματικούς. Περισσότερο έγινε γνωστός και τιμήθηκε για το έργο του στο χώρο της μιγαδικής ανάλυσης.
Γεώργιος Λ. Μελάς

"Για άλλους με όμοιο όνομα δείτε Γεώργιος Β. Μελάς, Γεώργιος Μ. Μελάς."
Ο Γεώργιος Λ. Μελάς (1785 - 1856) ήταν Έλληνας έμπορος.
Κόπα Αμέρικα 2015

Το Κόπα Αμέρικα 2015 (ισπανικά: "2015 Copa América") ήταν η 44η διοργάνωση του Κόπα Αμέρικα, κύριου ποδοσφαιρικού κυπέλλου για τις εθνικές ομάδες της Νότιας Αμερικής. Το Κόπα Αμέρικα του 2015 έλαβε χώρα στη Χιλή από τις 11 Ιουνίου ως τις 4 Ιουλίου. Διοργανώθηκε από την Ποδοσφαιρική Συνομοσπονδία Νοτίου Αμερικής (CONMEBOL).

Η κάτοχος του τίτλου της προηγούμενης διοργάνωσης ήταν η Ουρουγουάη. Έλαβαν μέρος δώδεκα ομάδες, τα δέκα μέλη της CONMEBOL και δύο μέλη της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF), το Μεξικό και η Τζαμάικα, η τελευταία εκ των οποίων πήρε μέρος στο Κόπα Αμέρικα, για πρώτη φορά. Η Χιλή κέρδισε την πρόκριση στο Κύπελλο Συνομοσπονδιών 2017, καθώς ήταν ομάδα της CONMEBOL που τερμάτισε στην καλύτερη θέση της διοργάνωσης, ως πρωταθλήτρια.
Βίαιοι, βρώμικοι και κακοί

"Βίαιοι, βρώμικοι και κακοί "είναι μια ταινία του 1976 σε σκηνοθεσία του Έττορε Σκόλα, με πρωταγωνιστή τον Νίνο Μανφρέντι.

Στο επίκεντρο της ταινίας βρίσκονται τα προάστια της Ρώμης με τις παράγκες τους στις αρχές της δεκαετίας του ’70, σε μια αδυσώπητη περιγραφή όλης της αθλιότητάς τους, ηθικής και υλικής. 

Η ταινία κέρδισε το βραβείο καλύτερης ταινίας στο 29ο Φεστιβάλ των Καννών. Σύσσωμη η κριτική αναγνώρισε τη σπουδαία ερμηνεία του Νίνο Μανφρέντι, ο οποίος κατάφερε να σκιαγραφήσει τον χαρακτήρα του Τζατσίντο «με εξαιρετικό μέτρο και λεπτότητα».
Βάλντεμαρ Β΄ της Δανίας

thumb|right|250px|Φανταστική αναπαράσταση του βασιλιά της Δανίας Βάλντεμαρ Β΄
Ο Βάλντεμαρ Β΄ της Δανίας ή "Βάλντεμαρ ο Νικητής" ή "Βάλντεμαρ ο Κατακτητής" ("Valdemar Sejr", 9 Μαΐου 1170 - 28 Μαρτίου 1241), βασιλιάς της Δανίας (1202 - 1241) ήταν δεύτερος γιος του βασιλιά της Δανίας Βάλντεμαρ Α΄ και της Σοφίας του Μινσκ κόρης του Πολωνού πρίγκηπα Ρισέζα, διαδέχθηκε τον θανόντα αιφνίδια μεγαλύτερο αδελφό του Κνούτο ΣΤ΄. Το προσωνύμιο "Sejr" είναι μεταγενέστερη επινόηση και δεν είχε χρησιμοποιηθεί κατά τη διάρκεια της ζωής του, το "Sejr" είναι Δανική λέξη που σημαίνει «νίκη».
Σεραφείμ Καρασάββας

Ο Σεραφείμ Καρασάββας (23 Μαρτίου 1917 - 5 Δεκεμβρίου 2014) του Παντελή, ήταν Έλληνας δικηγόρος και αντιστασιακός, ο οποίος υπηρέτησε ως βουλευτής με την Αριστερά.
Χάρης Ατματζίδης

Ο Χάρης Ατματζίδης (πέθανε στις 24 Αυγούστου 2012) ήταν Έλληνας πολιτικός, βουλευτής Ξάνθης από το 1977 έως το 1989. Ήταν ιδρυτής του Γηροκομείου Ξάνθης και της εφημερίδας "Μαχητής"
Βασίλης Φίλιας

Ο Βασίλης Φίλιας (22 Οκτωβρίου 1927 - 13 Φεβρουαρίου 2018) ήταν Έλληνας κοινωνιολόγος και καθηγητής πανεπιστημίου.
Δημήτρης Κεχαΐδης

Ο Δημήτρης Κεχαΐδης (Τρίκαλα 1933 - Αθήνα, 16 Δεκεμβρίου 2005) ήταν Έλληνας θεατρικός συγγραφέας από τους σημαντικότερους εκπροσώπους του σύγχρονου ελληνικού θεάτρου.

Η μεγαλύτερη προσφορά του συγγραφέα στο ελληνικό θέατρο είναι η απεγκλώβιση της θεματογραφίας από την ηθογραφία, και η έξοδος προς τα σύγχρονα ρεύματα του ρεαλισμού και του υπαρξιακού προβληματισμού.

Ο Δημήτρης Κεχαΐδης γεννήθηκε στα Τρίκαλα, αλλά πέρασε τα νεανικά του χρόνια στο Βόλο. Όταν εισήχθη στην Νομική σχολή του Πανεπιστημίου των Αθηνών, εγκαταστάθηκε οριστικά στην Αθήνα. Αν και δεν ήταν θεατρόφιλος, όντας ακόμα φοιτητής της Νομικής, πήγε το 1956, τυχαία, και με δισταγμό να δει την παράσταση του Θεάτρου Τέχνης, του Κάρολου Κουν, «Μίλα μου σαν την βροχή», που αποτελούνταν από πέντε μονόπρακτα του Τενεσί Ουίλιαμς. 
Η επίδραση και των έργων αλλά και της παράστασής τους από τον Κάρολο Κουν ήταν καταλυτική για τον Κεχαΐδη. Μέσα σε διάστημα πέντε μηνών, έγραψε τα δυο πρώτα μονόπρακτά του, - «Μακρινό λυπητερό τραγούδι» και «Παιχνίδια στις αλυκές», και τα έδωσε στον Κουν, ο οποίος όχι μόνο τα δέχτηκε αλλά και τα ανέβασε αμέσως (τον Ιούνιο του 1957) στο θέατρό του. Οι κριτικές ήταν θετικές και αυτό τον ενθάρρυνε να συνεχίσει την συγγραφή θεατρικών έργων. Το 1959 έγραψε το δίπρακτο «Ο μεγάλος περίπατος». 

Το 1960 έγραψε το μονόπρακτο «Προάστειο Νέου Φαλήρου» το οποίο πρωτο-δημοσιεύτηκε στο πρώτο τεύχος του περιοδικού του Γιάννη Μπακογιαννόπουλου «Θέατρο - Κινηματογράφος» τον Απρίλιο του 1960 και πρωτοπαρουσιάστηκε στην τηλεόραση μέσα από την κρατική συχνότητα, αναθεωρημένο από τον ίδιο τον συγγραφέα, το 1988 σε σκηνοθεσία Αντώνη Αντύπα. Το 1964 έγραψε και παρουσίασε και πάλι από το Θέατρο Τέχνης, «Το Πανηγύρι» και τα δίδυμα μονόπρακτα «Η βέρα» και «Το τάβλι» (1974).
Το 1979 έγραψε σε συνεργασία με την σύζυγό του, Ελένη Χαβιαρά , την μεγαλύτερη επιτυχία τους, το «Δάφνες και Πικροδάφνες», που πρωτο-ανέβηκαν και πάλι από τον Κάρολο Κουν. Το τελευταίο ολοκληρωμένο έργο του, το «Με δύναμη από την Κηφισιά» το έγραψε και πάλι με την Ελένη Χαβιαρά, και έγινε εξίσου μεγάλη επιτυχία, όταν πρωτοπαρουσιάστηκε το 1995 από τον Λευτέρη Βογιατζή στον θίασό του, «Νέα Σκηνή».
Το τελευταίο ολοκληρωμένο δημιούργημά του, ήταν το κωμικοτραγικό σκετς, «Κατάστασις μη αναστρέψιμος» - (ένας αρρωστομανής συχνάζει για καφέ στα κυλικεία των νοσοκομείων για να είναι κοντά σε περίπτωση που του συμβεί κάτι -) - που γράφτηκε το 1998 και παρουσιάστηκε αμέσως από την θεατρική ομάδα «Θέατρο των καιρών», μαζί με άλλα μικρά μονόπρακτα Ελλήνων θεατρικών συγγραφέων, στην παράσταση «Εντός σχεδίου (;)». Έκτοτε, το μικρό αυτό νούμερο έχει αποτελέσει μέρος αρκετών θεατρικών παραστάσεων. 
Το τελευταίο θεατρικό του έργο - ανολοκλήρωτο, όμως - ήταν ένα έργο που έγραφε μόνος του, με τίτλο «Σ' αγαπώσυνέχεια»
Ηλίας Κεμαλίδης

Ο Ηλίας Κεμαλίδης ήταν Έλληνας ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1955 ως το 1965.
Ελένη Χαβιαρά

Η Ελένη Χαβιαρά (Σουέζ Αιγύπτου ; - ) είναι Ελληνίδα θεατρολόγος, ομότιμη καθηγήτρια του Πανεπιστημίου Αθηνών και δημοφιλής θεατρική συγγραφέας, η οποία έγινε γνωστή στο ευρύτερο κοινό με τα σημαντικά θεατρικά έργα που έγραψε σε συνεργασία με τον επίσης θεατρικό συγγραφέα και σύζυγό της, Δημήτρη Κεχαΐδη, «Δάφνες και Πικροδάφνες» (1979) και «Με δύναμη από την Κηφισιά» (1995).
Η τελευταία παρουσία της στο ελληνικό θέατρο, είναι το θεατρικό έργο «Με άλλο μάτι» - δραματικό έργο για την περίοδο της Χούντας. Το έργο διαβάστηκε ενώπιον κοινού, το 2014, στα πλαίσια του «Θεατρικού Αναλογίου» του Θέατρου Τέχνης (Φρυνίχου), σε σκηνοθετική επιμέλεια Βίκτωρα Αρδίττη ενώ δεν έχει παρασταθεί ακόμα.

Η Ελένη Χαβιαρά γεννήθηκε στο Σουέζ της Αιγύπτου και η οικογένειά της έχει καταγωγή από την Σύμη των Δωδεκανήσων. Μεγάλωσε σε εύπορο αστικό περιβάλλον, και μορφώθηκε σε ελληνικά σχολεία της ακμάζουσας τότε παροικίας.. Στην Ελλάδα, εγκαταστάθηκε οικογενειακώς λίγο πριν την ενηλικίωσή της, και συνέχισε την εκπαίδευση της σε ανώτερο επίπεδο. Σπούδασε με υποτροφία στην Δραματική σχολή του Πέλου Κατσέλη, και ολοκλήρωσε τις σπουδές στην Ελληνική και Αγγλική φιλολογία στο Πανεπιστήμιο Αθηνών. Ασχολήθηκε για κάποιο διάστημα με την Υποκριτική συμμετέχοντας σε θεατρικές παραστάσεις, αλλά η γνωριμία της με τον Δημήτρη Κεχαΐδη την οδήγησε τελικά στην συγγραφή θεατρικών έργων και όχι στην παράστασή τους. Τον Δημήτρη Κεχαΐδη τον γνώρισε τον φθινόπωρο του 1964, την εποχή που παιζόταν το θεατρικό έργο του, «Το πανηγύρι». Η γνωριμία σύντομα κατέληξε σε γάμο που κράτησε ως το θάνατο του συγγραφέα, το 2005.
Πήρε το μεταπτυχιακό της δίπλωμα από το Πανεπιστήμιο του Κέμπριτζ στην Αγγλία, και από το 1973 υπήρξε καθηγήτρια στην έδρα της «Αγγλικής Φιλολογίας του Πανεπιστημίου Αθηνών» με ειδίκευση στην αμερικανική λογοτεχνία. Τα επιστημονικά της ενδιαφέροντα επικεντρώνονται στο αμερικανικό θέατρο, στη θεωρία του πολιτισμού και στις γυναικείε σπουδές.
Αφυπηρέτησε το 2008 με τον βαθμό της Καθηγήτριας αλλά συνέχισε να προσφέρει στην Πανεπιστημιακή κοινότητα διδάσκοντας σε σεμινάρια μαθήματα σχετικά με το αμερικανικό θέατρο, τις σπουδές φύλου (ιδιαίτερα στα πλαίσια του διατμηματικού προγράμματος ΘΕ:ΦΥΛ.ΙΣ.), και την συγγραφή. Το 2010 ανακηρύχθηκε Ομότιμη καθηγήτρια για την προσφορά της στο επιστημονικό και καλλιτεχνικό πεδίο. Στα πλαίσια του ερευνητικής της δραστηριότητας έχει δημοσιεύσει δυο μελέτες στην αγγλική, το "Acting by Gender: Women in Arthur Miller’s Dramaturgy" (1991) και "American Women and Drama: Practices of Freedom" (1997), ενώ συμμετείχε στην οργάνωση και στη σύνταξη του επιστημονικού περιοδικού "Synthesis".
Κώστας Χατζηκώστας

Ο Κώστας Χατζηκώστας ήταν Έλληνας ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1955 μέχρι το 1966.
Δημοκρατικό Κόμμα των Λαών

thumb|Οι δύο συμπρόεδροι του HDP.
Το Δημοκρατικό Κόμμα των Λαών (Τουρκικά: "Halkların Demokratik Partisi" (HDP), Κουρδικά: "Partiya Demokratik a Gelan") είναι αριστερό πολιτικό κόμμα της Τουρκίας.

Ιδρύθηκε το 2012 μέσα από τις διεργασίες του «Δημοκρατικού Κογκρέσσου των Λαών», ενός σχηματισμού που συσπείρωνε κυρίως Κούρδους της Τουρκίας αλλά και άλλες μειονότητες (ΛΟΑΤ, Αλεβίτες κ.ά.). Έχει δύο συμπροέδρους, έναν άνδρα και μια γυναίκα, τον Σελαχατίν Ντεμιρτάς και τη Φιγκέν Γιουκσεκντάγκ.

Τα φιλοκουρδικά κόμματα συνήθως λάμβαναν ποσοστά κοντά στο 6-7%, αν και οι Κούρδοι της Τουρκίας είναι πολλοί περισσότεροι, καθώς πολλοί υποστήριζαν το Κόμμα Δικαιοσύνης και Ανάπτυξης εξαιτίας των θρησκευτικών τους πεποιθήσεων. Μη μπορώντας να ξεπεράσουν το εκλογικό όριο του 10%, τα φιλοκουρδικά κόμματα δε συμμετείχαν στις εκλογές αλλά υποστήριζαν ανεξάρτητους υποψήφιους. Ωστόσο, μετά την επιτυχημένη εκστρατεία του Σελαχατίν Ντεμιρτας για την προεδρία της Τουρκικής Δημοκρατίας το 2014, και την πολιορκία του Κομπάνι, κατά την οποία μεγάλη μερίδα των Κούρδων αποξενώθηκε από την τουρκική κυβέρνηση, το HDP αποφάσισε να συμμετάσχει στις τουρκικές βουλευτικές εκλογές του 2015. Στο εκλογικό του μανιφέστο το HDP προέβαλε, πέρα από παραδοσιακά κουρδικά αιτήματα, όπως την ειρηνευτική διαδικασία για τον τερματισμό της ένοπλης σύγκρουσης των Κούρδων ανταρτών και του τουρκικού κράτους, αιτήματα για τα δικαιώματα των γυναικών και των μειονοτήτων της Τουρκίας και την αντίθεσή του στα σχέδια του προέδρου της Τουρκικής Δημοκρατίας, Ρετζέπ Ταγίπ Ερντογάν, να ενισχύσει τις εξουσίες του.

Στις εκλογές το HDP πέρασε το εκλογικό όριο του 10%, κέρδισε το 13% των ψήφων και 80 έδρες στη Μεγάλη Εθνοσυνέλευση της Τουρκίας. Στις 31 από τις 80 έδρες εξελέγησαν γυναίκες, μία από τις οποίες είναι η Ντιλέκ Οτσαλάν, ανιψιά του φυλακισμένου ηγέτη του PKK Αμπντουλάχ Οτσαλάν.
Βασίλειο της Γιουγκοσλαβίας

thumb|right|Οι περιοχές που δημιουργησαν το βασίλειο το 1918
Η πρώτη σελίδα της [[Διακήρυξη της Κέρκυρας|Διακήρυξης της Κέρκυρας]]
Το Βασίλειο της Γιουγκοσλαβίας (Kraljevina Jugoslavija, Краљевина Југославија) ήταν κράτος στη Νοτιοανατολική και την Κεντρική Ευρώπη την περίοδο του μεσοπολέμου (1918-1939) και το πρώτο μισό του Β΄ Παγκοσμίου Πολέμου (1939–1943). Δημιουργήθηκε, μετά τον Α΄ Παγκόσμιο Πόλεμο το 1918 από τη συνένωση του προσωρινού Κράτους των Σλοβένων, Κροατών και Σέρβων (που το ίδιο σχηματίσθηκε από εδάφη της πρώην Αυστροουγγρικής Αυτοκρατορίας με το πρώην ανεξάρτητο Βασίλειο της Σερβίας. Το Βασίλειο του Μαυροβουνίου είχε ενωθεί με τη Σερβία πέντε μέρες νωρίτερα και η έως τότε αυστροουγγρική Βοϊβοντίνα είχε ενωθεί με τη Σερβία τέσσερις ημέρες νωρίτερα, ενώ το Κοσσυφοπέδιο και η περιοχή του Βαρδάρη με τα Σκόπια ήταν τμήματα της Σερβίας, που είχε αποσπάσει από την Οθωμανική Αυτοκρατορία, ήδη από τους Βαλκανικούς Πολέμους. Τα πρώτα έντεκα χρόνια της ύπαρξής του το Βασίλειο ονομαζόταν επίσημα Βασίλειο των Σέρβων, Κροατών και Σλοβένων (Kraljevina Srba Hrvata i Slovenaca, Краљевина Срба Хрвата и Словенаца) αλλά ο όρος "Γιουγκοσλαβία" ήταν η κοινή του ονομασία από την αρχή. Το επίσημο όνομα του κράτους έγινε "Βασίλειο της Γιουγκοσλαβίας" από το Βασιλιά Αλέξανδρο Α΄ στις 3 Οκτωβρίου 1929.

Το κράτος κυβερνήθηκε από τη Σερβική δυναστεία των Καραεώργεβιτς, που στο παρελθόν κυβέρνησε το Βασίλειο της Σερβίας υπό τον Πέτρο Α΄ από το 1903 (μετά το Πραξικόπημα του Μαίου) και μετά. Ο Πέτρος Α΄ έγινε ο πρώτος βασιλιάς της Γιουγκοσλαβίας μέχρι το θάνατό του το 1921. Τον διαδέχθηκε ο γιος του Αλέξανδρος Α΄, που ήταν αντιβασιλέας του πατέρα του. Ήταν γνωστός ως «Αλέξανδρος ο Ενοποιητής» και μετονόμασε το βασίλειο "Γιουγκοσλαβία" το 1929. Δολοφονήθηκε στη Μασσαλία από τον Βούλγαρο επαναστάτη Βλάντο Τσερνοζέμσκι, μέλος της Εσωτερικής Μακεδονικής Επαναστατικής Οργάνωσης (ΕΜΕΟ), κατά τη διάρκεια της επίσκεψής του στη Γαλλία το 1934. Το στέμμα περιήλθε στν τότε ακόμα ανήλικο γιο του Πέτρο. Ο ξάδελφός του Παύλος κυβέρνησε ως αντιβασιλέας μέχρι το 1941, οπότε ο Πέτρος Β΄ ενηλικιώθηκε. Η βασιλική οικογένεια κατέφυγε στο Λονδίνο την ίδια χρονιά, πριν εισβάλουν οι δυνάμεις του Άξονα στη χώρα.

Τον Απρίλιο του 1941 η χώρα καταλήφθηκε και διαμοιράστηκε από τις δυνάμεις του Άξονα. Στο Λονδίνο ιδρύθηκε μια βασιλική εξόριστη κυβέρνηση, που αναγνωρίστηκε από το Ηνωμένο Βασίλειο και, αργότερα, από όλες τις Συμμαχικές δυνάμεις. Το 1944, μετά από πιέσεις του Βρετανού Πρωθυπουργού Ουίνστον Τσώρτσιλ, ο βασιλιάς αναγνώρισε ως νόμιμη την κυβέρνηση της Λαϊκής Ομοσπονδίας της Γιουγκοσλαβίας, που ιδρύθηκε στις 2 Νοεμβρίου, μετά την υπογραφή της Συνθήκης του Βις των Ιβάν Σουμπάσιτς (για λογαριασμό του Βασιλείου) και Γιόσιπ Μπροζ Τίτο (για λογαριασμό των Γιουγκοσλάβων Παρτιζάνων).
Οικογένεια Μπερνούλι

Οι Μπερνούλι ("Bernoulli") ήταν οικογένεια εμπόρων και επιστημόνων που καταγόταν από την Αμβέρσα και εγκαταστάθηκαν στη Βασιλεία της Ελβετίας. Το όνομα της οικογένειας γράφεται (και προφέρεται) κάποιες φορές λανθασμένα ως Bernou-ill-i. Μέσα σε τρεις γενεές οι Μπερνούλι γέννησαν οκτώ ταλαντούχους μαθηματικούς, που συνεισέφεραν στις βάσεις των εφαρμοσμένων μαθηματικών και της φυσικής.

Ο Λέων Μπερνούλι ήταν γιατρός στην Αμβέρσα, που τότε ελεγχόταν από τους Ισπανούς. Απεβίωσε το 1561 και το 1570 ο γιος του Γιακόμπ μετανάστευσε στη Φραγκφούρτη για να ξεφύγει από τους διωγμούς των Προτεσταντών από τους Ισπανούς. Ο γιος τού Γιακόμπ, έμπορος μπαχαρικών, επίσης ονομαζόμενος Γιακόμπ, μετανάστευσε στη Βασιλεία το 1620 και πήρε την Ελβετική υπηκοότητα. Ο γιος του ο Νικλάους (1623-1708) νυμφεύθηκε τη Μαργκαρέτε Σενάουερ (Margarethe Schönauer) και μαζί απέκτησαν τρεις γιους, οι οποίοι έθεσαν τα θεμέλια της δυναστείας των μαθηματικών:

* Γιακόμπ Μπερνούλι (1654–1705, γνωστός και ως Ζακ ή εξελληνισμένα Ιάκωβος), μαθηματικός από τον οποίο ονομάσθηκαν οι αριθμοί Μπερνούλι
* Νικόλαος Μπερνούλι (1662–1716), ζωγράφος και μέλος του δημοτικού συμβουλίου της Βασιλείας
* Γιόχαν Μπερνούλι (1667–1748; γνωστός εξελληνισμένα και ως Ιωάννης), μαθηματικός, από τους πρώτους που υιοθέτησαν τον απειροστικό λογισμό

Εκτός από τους παραπάνω, η Οικογένεια Μπερνούλι έβγαλε πολλούς αξιοσημείωτους καλλιτέχνες και επιστήμονες, ιδίως μαθηματικούς, κατά τον 18ο αιώνα, όπως ήταν οι:

* Νικόλαους Α΄ Μπερνούλι (1687–1759), μαθηματικός
* Νικόλαους Β΄ Μπερνούλι (1695–1726), μαθηματικός
* Ντάνιελ Μπερνούλι (1700–1782), μαθηματικός γεννημένος στην Ολλανδία
* Γιόχαν Β΄ Μπερνούλι (1710–1790), μαθηματικός και φυσικός
* Γιόχαν Γ΄ Μπερνούλι (1744–1807), αστρονόμος, γεωγράφος και μαθηματικός
* Γιακόμπ Β΄ Μπερνούλι (1759–1789), φυσικός και μαθηματικός
* Χανς Μπένο Μπερνούλι (1876–1959), αρχιτέκτονας και πολεοδόμος
Μαργαρίτης Σχοινάς

Ο Μαργαρίτης Σχοινάς (28 Ιουλίου 1962 - Θεσσαλονίκη) είναι Έλληνας πολιτικός και σημερινός Αντιπρόεδρος της Ευρωπαϊκής Επιτροπής για την Προώθηση του Ευρωπαϊκού Τρόπου Ζωής. 

Έχει διατελέσει Επικεφαλής Εκπρόσωπος Τύπου της Ευρωπαϊκής Επιτροπής και Αναπληρωτής Γενικός Διευθυντής της Διεύθυνσης Επικοινωνίας της Ευρωπαϊκής Επιτροπής.
Θεόδωρος Υρτακηνός

Ο Θεόδωρος Υρτακηνός ήταν αξιωματούχος της αυτοκρατορικής αυλής της Βυζαντινής αυτοκρατορίας στις αρχές του 14ου αιώνα. Γεννήθηκε στην Ύρτακο (σημερινή Αρτάκη) της χερσονήσου του Κυζικού κοντά στα νότια παράλια της θάλασσας του Μαρμαρά. Διακρίθηκε κατά την εποχή του Ανδρόνικου Β´ Παλαιολόγου (1282-1328), όταν και ήταν ο επιστάτης των δημοσίων διδασκάλων, και έζησε την ίδια εποχή με τον Νικηφόρο Χούμνο.
Βιτόριο Αριγκόνι

Ο Βιτόριο Αριγκόνι  (Μπεζάνα ιν Μπριάντσα, 4 Φεβρουαρίου 1975- Γάζα, 15 Απριλίου 2011) ήταν Ιταλός ακτιβιστής, δημοσιογράφος και συγγραφέας. Ειρηνιστής και υποστηρικτής της λύσης των δύο κρατών (ένα κοσμικό και ενιαίο κράτος και για τους δύο λαούς) ως εργαλείου για την επίλυση της ισραηλο-παλαιστινιακής διένεξης. Εγκαταστάθηκε στη Λωρίδα της Γάζας για να δράσει εναντίον της εθνοκάθαρσης που ασκεί το Ισραήλ εναντίον του αραβικού πληθυσμού της Παλαιστίνης. Ήταν γνωστός με το παρατσούκλι "Βικ".
Ηλίας Μπρεδήμας

Ο Ηλίας Μπρεδήμας (Θουρία Μεσσηνίας, 8 Απριλίου 1905 - Αθήνα, 17 Νοεμβρίου 1973) του Αντωνίου, ήταν Έλληνας δημοσιογράφος και πολιτικός, ο οποίος υπηρέτησε ως βουλευτής με την Αριστερά.
Κάστρο Αβρότι

Το Κάστρο Αβρότι είναι μεσαιωνικό κάστρο του 13ου αιώνα ερείπια του οποίου διασώζονται κοντά στο εγκαταλελειμμένο χωριό Πάος (πρώην Σκούπι) του Δήμου Καλαβρύτων. Βρίσκεται χτισμένο πάνω στον λόφο του "Αγίου" "Αθανασίου" ή "Αβρότι" (παρυφάδας του Ερύμανθου) 45 περίπου χιλιόμετρα νοτιοδυτικά των Καλαβρύτων και σε υψόμετρο 1108 μέτρων.

Χτίστηκε άγνωστο πότε ακριβώς από τους Φράγκους του Πριγκιπάτου της Αχαΐας ως κατοικία για έναν από τους 12 φεουδάρχες της βαρωνίας των Καλαβρύτων στην οποία και ανήκε.

Σήμερα διασώζονται εντός των τειχών του, ερείπια πύργων, ερείπια δύο υδατοδεξαμενών, τα ερείπια ναΐσκου του Αγίου Παντελεήμονος μήκους 10,65 μ. και πλάτους 3,40 μ. καθώς και ερείπια δεκάδων λιθόκτιστων οικιών. Το περιφερικό του τείχος είχε μήκος περίπου 1500 μέτρα και πλάτος 1 περίπου μέτρο.
Βάλντεμαρ ο Νέος

Ο Βάλντεμαρ ο Νέος (δανικά: "Valdemar den Unge", 1209 - 28 Νοεμβρίου 1231) ήταν βασιλιάς της Δανίας σαν συμβασιλιάς μαζί με τον πατέρα του (1218 - 1231). Μεγαλύτερος γιος και διάδοχος του βασιλιά Βάλντεμαρ Β΄ της Δανίας και μοναδικός γιος από την πρώτη σύζυγο του Ντάγκμαρ της Βοημίας, πέθανε πριν από τον πατέρα του χωρίς να προλάβει να γίνει μόνος βασιλιάς.
ΕΡΤ2

Η ΕΡΤ2 (Ελληνική Ραδιοφωνία Τηλεόραση 2) είναι το δεύτερο πανελλαδικής εμβέλειας δημόσιο τηλεοπτικό πρόγραμμα της Ε.Ρ.Τ. Αποτελεί διάδοχο της Υ.ΕΝ.Ε.Δ., του προγράμματος των ενόπλων δυνάμεων, το οποίο πέρασε σε πολιτικό έλεγχο το 1982. Από το 1997 μέχρι το 2013 λειτουργούσε με την ονομασία "ΝΕΤ" (Νέα Ελληνική Τηλεόραση).

Μετά την επαναλειτουργία της ΕΡΤ, που έγινε στις 11 Ιουνίου 2015, η ΕΡΤ2 μεταδίδει κυρίως μορφωτικές, πολιτιστικές, αθλητικές και ψυχαγωγικές εκπομπές, Προβάλλει, επίσης, σε μικρό ποσοστό, εκκλησιαστικές εκπομπές και παιδικά προγράμματα, κυρίως τα Σαββατοκύριακα, προγράμματα τα οποία πριν το κλείσιμο της Ε.Ρ.Τ. μεταδίδονταν από την ΕΤ1 (Ελληνική Τηλεόραση 1).
Ντίνα Μαυρίδου

Η Ντίνα Μαυρίδου (γεννηθείσα στις 1 Αυγούστου 1970) είναι πρώην κολυμβήτρια και διεθνής πολίστρια του Εθνικού Πειραιά. Είναι το μικρότερο παιδί της τρίτεκνης οικογένειάς της.
Χένρι Νάιτ Στορκς

Ο αντιστράτηγος Σερ Χένρι Νάιτ Στορκς (1811 – 6 Σεπτεμβρίου 1874) ήταν Βρετανός στρατιώτης και κυβερνήτης στις αποικίες.
Ίνγκριντ Αλεξάνδρα της Νορβηγίας

Η Ίνγκριντ Αλεξάνδρα της Νορβηγίας (Νορβηγικά: "Ingrid Alexandra av Norge", 21 Ιανουαρίου 2004 -) είναι το μεγαλύτερο παιδί του Διαδόχου Πρίγκιπα Χάακον και δεύτερη στη σειρά της γραμμής διαδοχής του Νορβηγικού θρόνου. Αναμένεται να γίνει η δεύτερη γυναίκα μονάρχης της Νορβηγίας, μετά τη Βασίλισσα Μαργαρίτα από 15ο αιώνα.
Αλεξάντερ Ρόσι

Ο Αλεξάντερ Ρόσι (γεν στο Άουμπερν της Καλιφόρνια στις 25 Σεπτεμβρίου του 1991) είναι Αμερικανός οδηγός αγώνων. Στη Φόρμουλα 1 αγωνίστηκε το 2015 στα Γκραν Πρι Σιγκαπούρης, Ιαπωνίας, ΗΠΑ, Μεξικού και Βραζιλίας όπου αντικατέστησε τον Ισπανό οδηγό της ομάδας Manor Marussia Ρομπέρτο Μέρχι. Μόνο στα Γκραν Πρι Ρωσίας και Άμπου Ντάμπι οδήγησε εκ νέου ο Μέρχι επειδή ο Ρόσι είχε υποχρεώσεις στο GP2.
Σβέρε Μάγκνους της Νορβηγίας

Ο Σβέρε Μάγκνους της Νορβηγίας (Νορβηγικά: "Sverre Magnus av Norge", 3 Δεκεμβρίου 2005 -) είναι το νεότερο παιδί του Διαδόχου Πρίγκιπα Χάακον και τρίτος στη σειρά της γραμμής διαδοχής του Νορβηγικού θρόνου, αμέσως μετά τον πατέρα του και την αδελφή του Πριγκιπισσα Ίνγκριντ Αλεξάνδρα.
Foreigner

Οι Foreigner είναι αμερικανικό χαρντ ροκ συγκρότημα που δημιουργήθηκε στην Νέα Υόρκη το 1976, από τους κιθαρίστες Μικ Τζόουνς και Ίαν ΜακΝτόναλντ, όπως και τον τραγουδιστή Λου Γκραμ.

Γνώρισαν μεγάλη επιτυχία στα τέλη της δεκαετίας του '70 και στις αρχές της δεκαετίας του '80 και έχουν πουλήσει περισσότερα από ογδόντα εκατομμύρια αντίτυπα παγκοσμίως.
Κόρντισεπς

Το Κόρντισεπς (επιστ. ονομ.: Cordyceps· ΔΦΑ: ) είναι ένα γένος ασκομυκήτων, που περιλαμβάνει περίπου 400 είδη. Όλα τα είδη Cordyceps είναι ενδοπαρασιτοειδή, παρασιτικά κυρίως σε έντομα και άλλα αρθρόποδα (ως εκ τούτου είναι εντομοπαθογόνοι μύκητες). Ορισμένα είναι παρασιτικά σε άλλους μύκητες. Μέχρι πρόσφατα, το γνωστότερο είδος του γένους ήταν το "Cordyceps sinensis", , που για πρώτη φορά καταγράφηκε ως "yartsa gunbu" σε θιβετιανό κείμενο του 15ου αιώνα του Νυάμνυι Ντόρτζε (Nyamnyi Dorje), "Ένας Ωκεανός με Αφροδισιακές Ιδιότητες". 

Το γενικό όνομα "Cordyceps" προέρχεται από την ελληνική λέξη «κορδύλη», που σημαίνει ρόπαλο, και το λατινικό -ceps, που σημαίνει «κεφάλι». Αρκετά είδη Cordyceps θεωρούνται φαρμακευτικά μανιτάρια στις κλασικές ασιατικές φαρμακολογίες, ανάμεσά τους στα παραδοσιακά κινεζικά και θιβετιανά φάρμακα.

Το γένος έχει παγκόσμια κατανομή και τα περισσότερα από τα περίπου 400 είδη έχουν περιγραφεί από την Ασία (κυρίως Νεπάλ, Κίνα, Ιαπωνία, Μπουτάν, Κορέα, Βιετνάμ και Ταϊλάνδη). Τα είδη "Cordyceps" απαντώνται άφθονα σε διάφορες ποικιλίες σε υγρά εύκρατα και τροπικά δάση.
Άντζιτσι

Το Άντζιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Γκράντισκα, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Μίμα Γιαούσοβετς

Η Μίμα Γιαούσοβετς ("λατινικό αλφάβητο: Mima Jaušovec") γεννημένη στις 20 Ιουλίου 1965 στο Μάριμπορ της τότε Γιουγκοσλαβίας, είναι πρώην Γιουγκοσλάβα, σήμερα πολιτογραφημένη Σλοβένισα, αθλήτρια της αντισφαίρισης. Είναι ανάμεσα στις έξι καλύτερες παίκτριες όλων των εποχών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως την διάλυση της.

Έκανε σπουδαία καριέρα στο Ρολάν Γκαρός, στο απλό ήταν πρώτη το 1977 νικώντας στον τελικό την Φλορέντσα Μιχάι με 6-2, 6-7, 6-1, δεύτερη το 1978 όπου ηττήθηκε από τη Βιρτζίνια Ρουζίτσι και το 1983 χάνοντας από την Κρις Έβερτ. Στο διπλό μεικτό ήταν πρώτη το 1978 με συμπαίκτρια την Βιρτζίνια Ρουζίτσι.

Ήταν πρώτη το 1978 στο Γερμανικό Όπεν και το Ιταλικό Όπεν του 1976. Η ενεργή σταδιοδρομία της στην αντισφαιριση ξεπέρασε τα 15 χρόνια, από το 1973 έως το 1988. Σήμερα είναι επικεφαλής εκλέκτορας της εθνικής γυναικείας ομάδας αντισφαίρισης της Σλοβενίας. Ήταν ανεπιτυχώς υποψήφια της "Φιλελεύθερης Δημοκρατίας της Σλοβενίας" για τις εκλογές του Ευρωπαϊκού Κοινοβουλίου το 2004.

Αγωνίστηκε με την Γιουγκοσλαβία στα Φεντ Καπ 1973, 1975, 1976, 1978, 1979, 1980, 1981, 1984, 1985 και το 1989 με ρεκόρ 19 νίκες και 18 ήττες.
Χάακον Ε΄ της Νορβηγίας

O Χάακον Ε΄ της Νορβηγίας ή Χάακον Ε΄ Μάγκνουσον ("Håkon V Magnusson", 10 Απριλίου 1270 - Μπέργκεν, 8 Μαΐου 1319), βασιλιάς της Νορβηγίας (1299 - 1319) ήταν ο νεώτερος επιζήσας γιος του Μάγκνους ΣΤ΄ της Νορβηγίας και της Ίνγκεμποργκ της Δανίας, μέσω της μητέρας του ήταν εγγονός του Έρικ Δ΄ της Δανίας και της Γιούττας της Σαξονίας. Το 1273 ο μεγαλύτερος αδελφός του Έρικ ονομάστηκε συμβασιλέας από τον πατέρα τους Μάγκνους ενώ στον ίδιο δόθηκε ο τίτλος του «"δούκα της Νορβηγίας"», με τον θάνατο του πατέρα τους (1280) διάδοχος ορίστηκε ο μεγαλύτερος αδελφός του Έρικ Β΄ της Νορβηγίας, ο ίδιος ο Χάακον διοικούσε μια μεγάλη περιοχή γύρω από το Όσλο και το Σταβάνγκερ στα νοτιοδυτικά υπό την ψιλή κυριότητα του αδελφού του, με τον θάνατο του μεγαλύτερου αδελφού του Έρικ χωρίς απογόνους (1299) τον διαδέχθηκε στον θρόνο της Νορβηγίας.
Πάπας Κελεστίνος Ε΄

Ο Πάπας Κελεστίνος Ε΄ (λατ.: "Caelestinus V", 1209 - 19 Μαΐου 1296), που γεννήθηκε ως Πέτρο Ανγκελάριο, ήταν ποντίφηκας από τις 5 Ιουλίου 1294, αλλά παραιτήθηκε στις 13 Δεκεμβρίου του ίδιου έτους. Ήταν μοναχός και ερημίτης, ο ιδρυτής του Τάγματος των Κελεστίνων ως κλάδου των Βενεδικτίνων.

Εκλέχθηκε έπειτα από δύο έτη αδιέξοδων προσπαθειών εκλογής πάπα και ήταν ο τελευταίος που δεν εξελέγη από το Σύλλογο των καρδιναλίων (Conclavium). Τα διατάγματά του (edicts) ακυρώθηκαν από τον διάδοχό του Βονιφάτιο Η΄ εκτός από ένα: αυτό του δικαιώματος του πάπα να παραιτείται. Μία εβδομάδα μετά την έκδοση του διατάγματος αυτού παραιτήθηκε, επιθυμώντας να επιστρέψει στην πρότερη ταπεινή ζωή του. Ο Βονιφάτιος Η΄ όμως, για να αποτρέψει την πιθανή ανακήρυξη του Κελεστίνου Ε΄ ως αντίπαπα, τον φυλάκισε στο κάστρο του Φουμόνε της Καμπανίας, ώσπου εκείνος απεβίωσε 81 ετών εγκάθειρκτος.

Αρχιεράτευσε 5 μήνες και 8 ημέρες· το 1313 ο Κλήμης Ε΄ τον ανακήρυξε "άγιο".
Θέκλα

Η Θέκλα ήταν η πρώτη σύζυγος του βυζαντινού αυτοκράτορα Μιχαήλ Β΄ και μητέρα του αυτοκράτορα Θεόφιλου.
Έρικ Β΄ της Νορβηγίας

Ο Έρικ Β΄ της Νορβηγίας ή Έρικ Μάγκνουσον ( Νορβ.:Eirik Magnusson1268 - 15 Ιουλίου 1299) βασιλιάς της Νορβηγίας (1280 - 1299) ήταν μεγαλύτερος γιος και διάδοχος του Μάγκνους ΣΤ΄ της Νορβηγίας και της συζύγου του Ίνγκεμποργκ της Δανίας. Πήρε τον τίτλο του βασιλιά σε ηλικία 5 ετών (1273) και προοριζόταν να στεφτεί συμβασιλέας μαζί με τον πατέρα του το καλοκαίρι του 1280 αλλά ο Μάγκνους ΣΤ΄ πέθανε πριν πραγματοποιηθεί η τελετή, ο Έρικ στέφτηκε βασιλιάς της Νορβηγίας στο Μπέργκεν το καλοκαίρι του 1280, την περίοδο που ήταν ανήλικος την κηδεμονία του ασκούσε ένα συμβούλιο ευγενών με την μητέρα του Ίνγκεμποργκ που είχε την εξουσία και μετά την ενηλικίωση του (1282). Στον μικρότερο αδελφό του Χάακον δόθηκε ο τίτλος του "δούκα της Νορβηγίας" και κυβερνούσε από το 1280 κυβερνώντας μια περιοχή γύρω από το Όσλο και στο Σταβάνγκερ στην νοτιοδυτική Νορβηγία υπό την κυριαρχία του Έρικ, η κατοικία του βασιλιά ήταν στο Μπέργκεν.
Amar pelos dois

Το «Amar pelos dois» (Ελληνικά : "Αγάπη για εμάς τους δυο") είναι ένα τραγούδι που ερμηνεύτηκε από τον Πορτογάλο τραγουδιστή Σαλβαντόρ Σομπράλ και γραμμένο από την αδερφή του, Λουίζα Σομπράλ. Το τραγούδι κέρδισε στο "Φεστιβάλ του Κανσάο του 2017" και στον Διαγωνισμό Τραγουδιού της Eurovision του 2017 δίνοντας στην Πορτογαλία την πρώτη της νίκη από την έναρξη της συμμετοχής της στον Διαγωνισμό Τραγουδιού, το 1964. Κυκλοφόρησε σε ψηφιακή λήψη στις 10 Μαρτίου 2017.